La estraro forgesis resanigi la financojn de UEA
#000000
En januaro la estraro de UEA devis prezenti al la komitato alternativojn por financa resanigo de la asocio. Tiu raporto daŭre mankas, sed nun la estraro fondis ”investan konsilantaron” kaj komisiis Francesco Maurelli labori pri ”investo de nemoveblaĵoj”.
#000001
Laŭ li, la komisiono ja sendis sian raporton al la estraro jam en decembro:
#000006
La prezidanto de UEA, Duncan Charters, klarigis al Libera Folio, ke la estraro intense laboras kvankam fizikaj kunsidoj ne eblas. Retaj kunsidoj laŭ li okazas ĉiun duan semajnon:
#000010
Li tamen ne povis diri, kiam la komitato ricevos la raporton kun alternativoj por financa resanigo de la asocio. Ankaŭ al demando pri tio, kiom da dungitoj UEA nun havas kaj kiom da homoj laboras en la Centra Oficejo, li ankoraŭ ne povis respondi:
#000012
Tion Duncan Charters skribis la 20-an de aprilo. Pliajn informojn pri la stato de la aferoj en la Centra Oficejo post tio ricevis nek la komitato nek Libera Folio.
#000014
Kion signifas ”investo de nemoveblaĵoj” ne klaras, sed laŭ respondo de vicprezidanto Fernando Maia al Libera Folio la asocio ĉiukaze ne intencas nun aŭkcii siajn nemoveblaĵojn:
#000017
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000020
Tion, kion li ne sukcesis en Skotlando antaŭ pluraj jaroj, baldaŭ sukcesos Maurelli helpe de la estraro de UEA: havi propran Universalan Esperanto-Asocion!
#000023
Unu el la taskoj de bona ĵurnalismo estas kritika kontrolo de la povhavantoj kaj tio validas eĉ – kaj precipe – en krizaj periodoj. En demokratioj en tiu ĉi kriza tempo la povhavantoj ne povas eskapi la ĝenajn demandojn de ĵurnalistoj kiuj konfrontas ilin kun ilia konduto. Nur en totalismaj reĝimoj vi vidas ke ĵurnalistoj senescepte laŭdas kaj aplaŭdas la regantojn. Ni devus ĝoji ke en la movado estas la ĝena LF.
#000028
»En demokratioj en tiu ĉi kriza tempo la povhavantoj ne povas eskapi la ĝenajn demandojn de ĵurnalistoj kiuj konfrontas ilin kun ilia konduto. Nur en totalismaj reĝimoj vi vidas ke ĵurnalistoj senescepte laŭdas kaj aplaŭdas la regantojn.« – Ĉu vi volas diri, ke en Germanujo ne estas demokratio, sed totalisma reĝimo? Certe ne.
#000029
Do, se ŝtatestro diras ke estas bona ideo injekti desinfektaĵon por mortigi la koronviruson, ĵurnalistoj ne devus diri ke ĝi estas idiotaĵo por ne pridubigi lian aŭtoritaton kaj malstabiligi la sistemon?
#000032
"Ĉu vi volas diri, ke en Germanujo ne estas demokratio, sed totalisma reĝimo?"
Ĉu en Germanujo la ĵurnalistoj ĉiam laŭdas kaj aplaŭdas la regantojn? Mi ne konsciis pri tio.
#000033
Sebastiano, vi parolas pri la ekzisto de aĉaj ĵurnalistoj, kvazaŭ tio signifas, ke ĉiuj ĵurnalistoj laŭdas la germanan registaron. Sed en Nazia Germanio ĉiuj kritikemaj ĵurnalistoj estis mortigitaj kaj nur stultaj ĵurnalistoj rajtis vivi. Simile, en Usono la perfortuloj de Donald Trump atakas kritikemajn ĵurnalistojn, ofte fizike, sed laŭdegas la stultajn ĵurnalistojn de FOX News ktp.. Aŭ tiuj en CNN k.a., kiuj lasas al la registaro disvastigi sian propagandon senkritike.
#000035
Aŝkenaz, eble vi miskomprenis min: Mi ne parolas pri aĉaj ĵurnalistoj. Mi tute ne diris, ke estas aĉe, sed mi ja diris, ke tiu ĵurnalistoj agadas pozitive kaj kunhelpe por komune travivi la krizan periodon.
#000037
La imperiestro ja portis vestaĵojn! Sed se li ne portis ilin, li nur ŝercis. Kaj fi al vi, ke vi volas malstabiligi nian imperion dum krizo.
#000039
Aŝkenaz, mi ne diris ke UEA estas potenchava organizo nek mi parolis pri potenchavantoj. Kiel ĉiuj organizoj ĝi havas estrojn, povhavantojn, nome tiujn kiuj havas povon, decidorajton, kaj tio estas normala afero.
Kaj laŭ mi ĝiaj estroj devas submetiĝi al kritika kontrolo, same kiel la estroj de liberaj landoj, kie estas diversaj organismoj, i.a. libera gazetaro, kiuj sendepende kontrolas agojn kaj misagojn. Kompreneble UEA ne estas ŝtato kaj kontrolo flanke de la membroj en la praktiko apenaŭ eblas, do estas bone ke estas ĵurnalistoj kiuj starigas kritikajn demandojn kaj konfrontas gvidantojn kun iliaj eldiroj kaj planoj.
Mi ne vidas kio estas klaĉa en la artikolo. La Estraro promesis ion al la Komitato kaj ne liveris, kvankam tio okazis antaŭ la koronkrizo. Normale la Komitato devus esti la kontrolorgano kiu puŝas la Estraron plenumi siajn taskojn, sed ŝajne ankaŭ ĝi ne interesiĝas. Do ĵurnalisto demandas al la koncernatoj kiel statas la afero kaj kiel la nuna krizo influis. La koncernatoj povis respondi kaj iliaj vortoj supozeble ne estis torditaj, do kie estas la klaĉo? Krome ni eksciis pri aferoj kiuj devus esti publikaj sed pro la nuna fermiteco de la komitata listo restas nekonataj.
Flanke, bv. ne identigi UEA kun ĝiaj estroj. Kritiki estraranon ne signifas esti kontraŭ UEA same kiel kritiki la politikon de Trump ne signifas esti kontraŭ usonanoj kaj kritiki Putin ne signifas esti kontraŭ rusoj.
#000041
"Ankaŭ al demando pri tio, kiom da dungitoj UEA nun havas kaj kiom da homoj laboras en la Centra Oficejo, li ankoraŭ ne povis respondi" Kial fari tiajn demandojn? Ĉu la informoj en la oficiala retejo de UEA ( ne ĝustas?
#000044
La informoj en la oficiala retejo evidente ne ĝustas. Sekretariino Katarzyna Marciniak estis jam longe maldungita. Kontisto Ralph Schmeits same jam longe maldungiĝis. Se ne paroli pri la partatempigo de la apenaŭa manpleneto da restantaj oficistoj.
#000045
Ĉu oni intertempe (re)dungis iun? Kiu scias. UEA fariĝis organizo tiagrade sekretema, ke eĉ la propra estraro ne scias pri siaj homfortoj.
#000046
Tio, kion la prezidanto de UEA asertas publike: “En tiu ĉi kazo ni iom zorgas pri privateco kaj mi volis mem raporti tion al la Komitato post konfirmo de la oficistoj mem ke la informo estas tute ĝusta.” ne kongruas kun tio kion montras la oficiala retejo de UEA. Pri kies privateco zorgas tiuj “ni” (kiuj ili estas?), se la oficiala retejo de la organizaĵo montras malĝustajn (= falsajn) informojn pri siaj (eks)dungitoj? Se oni konsideras la difinon de “mensogi”, oni povas sentime diri ke iu mensagas. Kiu?
#000047